“กฤษดา ชวนะนันท์” รับ 250 ลบ. ขายบิ๊กล็อต VPO ดึง “สุทธิลักษณ์ จิราธิวัฒน์” ถือหุ้น 13%
“กฤษดา ชวนะนันท์” รับเงิน 250 ลบ. ขายบิ๊กล็อตหุ้น VPO ให้ “สุทธิลักษณ์ จิราธิวัฒน์” ถือหุ้น 13% ขึ้นผู้ถือหุ้นใหญ่อันดับ 2 ยันไม่กระทบอำนาจการควบคุมของบริษัท
“กฤษดา ชวนะนันท์” รับเงิน 250 ลบ. ขายบิ๊กล็อตหุ้น VPO ให้ “สุทธิลักษณ์ จิราธิวัฒน์” ถือหุ้น 13% ขึ้นผู้ถือหุ้นใหญ่อันดับ 2
21 ม.ค. 2565

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับแบบรายงานการจำหน่ายหุ้นของ บริษัท วิจิตรภัณฑ์ปาล์มออยล์ จำกัด (มหาชน) หรือ VPO โดย นายกฤษดา ชวนะนันท์ ซึ่งเป็นการจำหน่าย เมื่อวันที่ 19 มกราคม 2565 จำนวนหลักทรัพย์ที่จำหน่าย คิดเป็น 13.2978% ของสิทธิออกเสียงทั้งหมดของกิจการ จำนวนหลักทรัพย์ภายหลังการจำหน่าย คิดเป็น 25.6914% ของสิทธิออกเสียงทั้งหมดของกิจการ ทั้งนี้รายการขายหุ้นดังกล่าวเป็นการขายหุ้นให้กับนายสุทธิลักษณ์ จิราธิวัฒน์
ขณะที่วานนี้ (20 ม.ค.2565) VPO เปิดเผยถึงการซื้อขายหุ้นผ่านระบบการซื้อขายของตลาดหลักทรัพย์บนกระดานรายใหญ่ (Big Lot Board) ในวันที่ 19 มกราคม 2565 จำนวนรวม 125,000,000 หุ้น หรือคิดเป็น 13.30% ของหุ้นที่จำหน่ายได้แล้วทั้งหมดของบริษัท มูลค่ารวม 250 ล้านบาท ราคาเฉลี่ย 2 บาทต่อหุ้น โดยรายการดังกล่าวเกิดจากการขายหุ้นโดยผู้ถือหุ้นของบริษัท ทำให้สัดส่วนผู้ถือหุ้นใหญ่ คือนายกฤษดา ชวนะนันท์ เปลี่ยนแปลงจากเดิมมีจำนวน 366,500,000 หุ้น คิดเป็น 38.99% เปลี่ยนเป็นมีจำนวน 241,500,000 หุ้น คิดเป็น 25.69% ส่วนของผู้ซื้อให้ผู้ลงทุนรอติดตามรายงาน 246-2 ต่อไป
ทั้งนี้ การเปลี่ยนแปลงโครงสร้างการถือหุ้นดังกล่าว ไม่มีผลต่อการเปลี่ยนแปลงอำนาจการควบคุมของบริษัทแต่อย่างไร